berkahipun kula lan panjenengan sami rahayu pepanggihan nir ing sambekala. Wonten Ing papan panggenan menika kula lan panjenengan sami mligi pepanggihan melengaken kawigatosan kangge ngrembag mekar biwaranipun basa lan kasusastran jawi. Sumangga sami sareh-sarehan, sarasehan ngudhar gagasan bab saha prekawis mekar ngrembakanipun kasusastran jawi. Kathah prekawis ingkang remit….kathah prekawis ingkang rungsit ingkang kedah kawawas… salebeting ngudi nggegilut kagunan basa lan kasusastran jawi. Para Kadang kinasih, Lampahing ewah-ewahan ingkang manjila katitik saking pesat canggihipun ilmu teknologi jagad sak menika pranyata namung sak godhong kelor. Paran para ingkang sami nggegilut “komunikasi kelir Maya” pranyata kelampahan ngregem jagad. Kanthi pucuking driji sakkedheping netra sampun saged ngudaneni mayuta-yuta informasi saking saindenging bawana. Amerika namung katutul… eropa namung sak nyunyukan kemawon. Sampun mboten